**Apspriede par plānotajam iepirkumam "Transporta pakalpojums Loģistikas centram" izvirzāmajām prasībām**

AS "Sadales tīkls" (turpmāk tekstā "Pasūtītājs" plāno 2023.gada II. vai III. ceturksnī izsludināt iepirkumu **"Transporta pakalpojums Loģistikas centram"**.

Pasūtītājs pirms iepirkuma izsludināšanas saskaņā ar Sabiedrisko pakalpojumu sniedzēju iepirkumu likuma 22.panta otro daļu rīko apspriedi ar piegādātājiem, lai:

* apzinātu tirgus situāciju;
* informētu piegādātājus par plānoto iepirkumu;
* apzinātu potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar izstrādāto iepirkuma dokumentācijas projektu.

Apspriede notiek rakstiskā formā – piegādātājiem priekšlikumus, komentārus u.tml. par plānotā iepirkuma dokumentācijā izvirzītajām prasībām, t.sk. tehniskajām u.c., obligāti pamatojot tos, sniedzot Pasūtītājam elektroniskā veidā uz kontaktpersonas e-pastu: Gunda.Krikova@sadalestikls.lv līdz 2023.gada 20. jūnija plkst. 14.00.

1. **Vispārīgi nosacījumi un prasības**

| **Nr.** **p.k.** | **Prasība** | **Apraksts** |
| --- | --- | --- |
| 1.1.  | Iepirkuma procedūras priekšmets | Transporta pakalpojums Loģistikas centram |
| 1.2.  | Kandidātu/pretendentu izslēgšanas nosacījumi | Atbilstoši Sabiedrisko pakalpojumu sniedzēju iepirkumu likuma 48.panta nosacījumiem. |
| 1.3.  | Pasūtījumu veikšanas kartība | Pasūtītājs kravu piegādes maršrutu grafiku iesniegs saskaņošanai pakalpojumu sniedzējam vismaz 5 (piecas) dienas iepriekš. Atsevišķos gadījumos, pusēm savstarpēji vienojoties, kravu piegādes maršrutu grafiks var tikt iesniegts īsākā termiņā. |
| 1.4.  | Piedāvājuma nodrošinājums | 1. 000 EUR (viens tūkstotis *euro*).
 |
|  | Tehniskā piedāvājuma saturs | * + 1. Pretendenta iesniegts Tehniskais piedāvājums, kas sagatavots un aizpildīts atbilstoši pielikumā pievienotajai formai "Tehniskā specifikācija – tehniskais piedāvājums";
		2. Pretendenta iesniegts apliecinājums, ka tas apņemas sniegt Pakalpojumu, stingri ievērojot Pakalpojumam izvirzītos nosacījumus, neizvirzot prasības par minimālo pasūtījuma apjomu;
		3. Pretendenta iesniegta kravu un autotransporta kravu pārvadātāja civiltiesiskās atbildības apdrošināšanas polise vismaz 50 000,00 EUR vērtībā.
		4. Pretendenta iesniegta informācija par transportlīdzekļu vienībām un personālu, kurš atbildēs par pakalpojumu pasūtījumu un izpildi, iesniedzot sarakstu saskaņā ar pielikumā pievienoto formu "Informācija par transportlīdzekļu vienībām", papildus iesniedzot automašīnu tehnisko pasu kopijas un gadījumā, ja uz piedāvājuma iesniegšanas brīdi norādītie resursi pilnībā vai daļēji nav Pretendenta rīcībā, tad piedāvājumā jānorāda attiecīgo resursu nodrošināšanas iespējas, pievienojot apliecinošu dokumentāciju (piemēram, nodomu protokoli, iepriekšējās vienošanās u.tml. ar iespējamajiem pakalpojumu sniedzējiem), kas apliecina resursu pieejamību sākot ar līguma noslēgšanas dienu.
 |
|  |  Pretendentu atlases/kvalifikācijas dokumenti | * + 1. pretendentam ir izsniegta Autotransporta direkcijas speciālā atļauja (licence) kravas komercpārvadājumiem ar kravas automobiļiem.
		2. informācija par apakšuzņēmējiem: ja Pretendents paredzējis pasūtījuma izpildei piesaistīt apakšuzņēmēju(-us), Pretendentam jāiesniedz:
			1. visu iesaistīto apakšuzņēmēju saraksts, norādot informāciju par apakšuzņēmēju veicamo darbu un darba apjomu procentos;
			2. Pretendenta un apakšuzņēmēja parakstīta vienošanās (ar katru apakšuzņēmēju), kurā ir uzskaitīti apakšuzņēmējam paredzētie darbi un kurā apakšuzņēmējs uzņemas šos darbus veikt saskaņā ar piedāvājumu. Vienošanās jābūt apliecinājumam, ka apakšuzņēmējs būs pieejams visā līguma izpildes laikā.
 |
|  | Finanšu piedāvājums | * + 1. Pretendenta iesniegts Finanšu piedāvājums, kas sagatavots un aizpildīts atbilstoši pielikumā pievienotajai formai;
		2. 1 km cena tiek fiksēta uz vienu mēnesi, pēc tam katru mēnesi tā tiek pārrēķināta attiecīgi pret degvielas izmaksām (detalizēts aprēķins pievienots failā ar nosaukumu Cenas pārrēķināšanas kārtība)
 |
|  | Apmaksas nosacījumi  | Samaksa par sniegtajiem Pakalpojumiem tiek veikta divas reizes mēnesī, pamatojoties uz Izpildītāja iesniegtiem rēķiniem (Izpildītājs ik mēnesi sagatavo un nosūta Pasūtītājam vienu rēķinu par sniegtajiem Pakalpojumiem par tekošā mēneša pirmajām 15 dienām, bet otru rēķinu - par atlikušo mēneša dienu skaitu). |
|  | Līguma darbības termiņš |  2 gadi ar iespēju pagarināt uz vēl 1 gadu. |
|  | Pielikumi | * + 1. Tehniskā specifikācija – tehniskais piedāvājums (forma);
		2. Līguma speciālie noteikumi (projekts) un vispārīgie noteikumi;
		3. Finanšu piedāvājums (forma).
		4. Cenas aprēķināšanas kārtība;
		5. Informācija par transportlīdzekļu vienībām (forma).
 |

1. **JAUTĀJUMI (ANKETA)**

Pasūtītājs pirms iepirkuma izsludināšanas ir ieinteresēts saņemt atbildes, komentārus u.tml. uz sekojošiem jautājumiem:

| **Nr.** | **Pasūtītāja jautājums** | *lūdzu atzīmēt atbilstošo* | **Lūdzu sniegt komentāru, priekšlikumus u.tml., obligāti pamatojot tos.** |
| --- | --- | --- | --- |
|  | Vai piedāvātais cenu pārrēķina veids (formula) ir objektīvs un pieņemams? Lūdzam sniegt komentārus vai piedāvāt parēķina citus variantus (formulas u.tml.).  | **JĀ** [ ] **NĒ** [ ]  |  |
| 2.2. | Vai pakalpojuma vispārīgās vienošanās veids ar cenas pārrēķināšanu vienu reizi mēnesī ir labāks un samērīgāks par vispārīgo vienošanos ar fiksētām/noteiktām cenām? | **JĀ** [ ] **NĒ** [ ]  |  |
| 2.3. | Vai prasības Pretendenta atlases/kvalifikācijas prasībām ir samērīgas un atbilstošas iepirkuma priekšmetam un neierobežo konkurenci? | **JĀ** [ ] **NĒ** [ ]  |  |
| 2.4. | Vai zaļā iepirkuma prasības (autoparka Euro klases nodefinēšana, piemēram, *Euro 5* un augstāka klase) ietekmētu pretendenta iespējas dalībai plānotajā iepirkumā un paaugstinātu izmaksas? Lūdzam sniegt komentārus. | **JĀ** [ ] **NĒ** [ ]  |  |
| 2.5 | Vai Tehniskajā specifikācijā (prasībās) ir iekļautas prasības, kas ierobežo pretendenta dalību iepirkumā vai nelietderīgi paaugstina izmaksas?  | **JĀ** [ ] **NĒ** [ ]  |  |

| **2.7. Lūdzam sniegt viedokli par šādām Pasūtītāja prasībām, piemēram, vai tās ir saprotamas, pieņemamas, u.tml?** |
| --- |
| * + 1. Pasūtījuma veikšanas, nodošanas un pieņemšanas kārtība
 |  |
| * + 1. Samaksas kārtība
 |  |
| * + 1. Līguma darbība termiņš
 |  |
| * + 1. Citi nosacījumi (lūdzu norādīt)

Lūdzam, sniegt jebkurus citus komentārus un/vai priekšlikumus. |  |

Pasūtītāja un tā pārstāvju sniegtā informācija apspriedes laikā ir uzskatāma par plānoto – provizorisko, un tā var tikt mainīta, izstrādājot iepirkuma dokumentāciju. Apspriedes laikā sniegtā informācija nerada juridiskas sekas (tiesības un/vai pienākumus) pasūtītājam un/vai piegādātājiem. Piegādātājiem iesūtot informāciju apspriedes laikā, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.